29/04/2015 | Administración LocalMunicipal
Carnota
Persoal

RESOLUCIÓN DA ALCALDÍA: APROBACIÓN DAS BASES PARA A SELECCION DE PERSOAL CON CARÁCTER TEMPORAL (PROGRAMAS PARA A CONTRATACIÓN TEMPORAL POLAS ENTIDADES LOCAIS DE PERSOAS EN SITUACIÓN OU RISCO DE EXCLUSIÓN SOCIAL PERCEPTORAS DE RISGA) PARA A CONTRATACIÓN DE DOUS PEÓNS FORESTAIS PARA O SERVIZO DENOMINADO “RISGA: MANTEMENTO DE ÁREAS E ESPAZOS PÚBLICOS” ANTECEDENTES: 1.- O 12/01/2013 (DOG núm.6) a Consellería de Traballo e Benestar publicou a Orde do 31 de decembro de 2014, pola que se establecen as bases reguladoras para á concesión de subvencións dirixidas a entidades locais para a contratación temporal de persoas en situación o risco de exclusión social perceptoras de Risga, e se procede á súa convocatoria para o ano 2015, DOG Nº 6 de 12 de xaneiro de 2015.2.- Con data 31/03/2015, recibiuse resolución, para a contratación de 2 peóns forestais segundo Expediente TR351F 2015/7-1 con rexistro de saída 20698/RX 410987 do día 31/3/2015, e asinada por a xefa territorial Mª Pilar Caridad Alonso. Rexistro de entrada no Concello de Carnota nº 816 de 7/4/2015. FINANCIACION INTEGRA.100%. CONSIDERACIÓNS: 1. A Orde do 31 de decembro de 2015, no seu artigo 10 establece que os/as traballadores/as seleccionados/as deberán ser persoas perceptoras de Risga e desempregadas inscritas no Servizo Público de Emprego de Galicia, e que as entidades beneficiarias da subvención solicitarán os/as traballadores/as que necesiten, mediante a presentación dunha oferta específica de beneficiarios/as de Risga de emprego na oficina pública de emprego que corresponda. Segundo a letra c) a selección dos traballadores/as será realizada a través dun grupo mixto (Consellería- Concello) 2. A presente resolución dítase de conformidade coas atribucións conferidas ao alcalde polo artigo 21 da Lei 7/1985, do 2 de abril, reguladora das bases do réxime local, e o artigo 41 do Real decreto 2568/1986, do 28 de xullo, polo que se aproba o Regulamento de organización, funcionamento e réxime xurídico das entidades locais. Por todo o indicado RESOLVO: 1. Presentar a oferta de emprego no Servizo Público de Emprego de Galicia (oficina de Cee), para a contratación de 2 PEÓNS FORESTAIS, por un período de 7 meses, o 75% da xornada (cláusula de contrato de exclusión social CNAE 2009 G). 2. Aprobar os criterios polos que se vai rexer a selección do persoal para cubrir as prazas ofertadas, tal como se transcriben a continuación: A presente convocatoria ten por obxecto a selección e posterior contratación temporal de 2 PEÓNS FORESTAIS, por un período de 7 meses, o 75% da xornada, baixo a modalidade de contrato laboral por obra e servizo determinado, con cláusulas específicas de traballos de interese social, cuxas funcións serán a limpeza de vías, mantemento de áreas e espazos públicos. O sistema de selección dos traballadores será o concurso valorándose a experiencia profesional e a formación. Complementarase cunha entrevista dirixida a apreciar as aptitudes e actitudes dos aspirantes para o mellor desempeño do posto de traballo. Para participar nas probas selectivas, os aspirantes deberán reunir os requisitos que a continuación se indican segundo o establecido no artigo 56 do EBEP, referidos todos e cada un deles á data de remate do prazo de presentación de solicitudes e deberán manterse durante todo o proceso selectivo: a) Nacionalidade: a.1) Ter a nacionalidade española. a.2) Ser nacional dalgún dos estados membros da Unión Europea ou nacional dalgún Estado en que, en virtude dos tratados internacionais realizados pola Unión Europea e ratificados por España, sexa de aplicación a libre circulación de traballadores. a.3) Tamén poderán participar, calquera que sexa a súa nacionalidade, o cónxuxe dos españois e dos nacionais doutros Estados membros da Unión Europea, e dos nacionais dalgún Estado ao cal, en virtude dos tratados internacionais celebrados pola Unión Europea e ratificados por España, sexa de aplicación a libre circulación de traballadores, sempre que non estivesen separados de dereito. Así mesmo, coas mesmas condicións poderán participar os seus descendentes e os do seu cónxuxe sempre que non estean separados de dereito, sexan menores de 21 anos ou maiores de dita idade dependentes. b) Capacidade funcional: non padecer enfermidade nin estar afectado por limitación física ou psíquica incompatible co desempeño das correspondentes funcións. A condición de discapacitado e a súa compatibilidade acreditarase coa oportuna certificación. c) Idade: ter cumpridos 16 anos e non exceder, no seu caso, da idade máxima de xubilación forzosa. d) Habilitación: non ter sido separado/a mediante expediente disciplinario do servizo de calquera das Administracións Públicas, ou dos órganos constitucionais ou estatutarios das Comunidades Autónomas, nin atoparse en inhabilitación absoluta ou especial para empregos ou cargos públicos por resolución xudicial, para o acceso a corpos ou escalas de persoal funcionario, ou para exercer funcións similares ás que desempeñaban no caso de persoal laboral, no que fora separado ou inhabilitado. No caso de ser nacional doutro Estado, non encontrarse inhabilitado ou en situación equivalente nin ter sido sometido a sanción disciplinaria ou equivalente que impida, no seu Estado, nos mesmos termos, o acceso ao emprego público. e) Titulación: Non se esixe estar en posesión de ningunha das titulacións do sistema educativo. f) Os aspirantes deberán ser perceptores do RISGA e figurar inscritos como demandantes de emprego no Servizo Galego de Colocación da oficina de Emprego de Cee e resultar preseleccionados logo da presentación da oferta que efectúe o Concello nos modelos normalizados ao efecto. Unha vez recibida a oferta a oficina de emprego realizará unha sondaxe de demandantes en función das características desta e atendendo á maior adecuación ao posto de traballo ofertado. Os aspirantes que non teñan nacionalidade española e poidan participar nesta convocatoria, deberán, igualmente, non atoparse inhabilitado ou en situación equivalente nin estar sometido a sanción disciplinaria ou equivalente que impida, no seu estado, nos mesmos termos o acceso ao emprego público. As persoas candidatas que figuran na listaxe elaborada pola Oficina de Emprego de Cee son convocadas desde esa oficina. No momento da entrevista deberán achegar debidamente cuberta a solicitude de participación no proceso de selección, acompañado da seguinte documentación: - Fotocopia compulsada do DNI - Copia da tarxeta de demandante de emprego Para a selección do persoal, teranse en conta os criterios establecidos nas bases específicas (Anexo 1). O Tribunal cualificador, segundo o recollido no artigo 10 c) da Orden de 31 de decembro de 2014 e tendo en conta o establecido nos artigos 60 e 61 do EBEP, estará integrado por un grupo mixto constituído a tal fin por representantes da Consellería de Traballo e Benestar e do Concello de Carnota. Estará constituído polos seguintes membros: - Un (1) membro da Consellería de Traballo e Benestar que actuará coma vogal - Catro (4) membros do Concello de Carnota, designados por Decreto de Alcaldía. • Presidente/a: un/unha funcionario/a, ou persoal laboral, da mesma categoría profesional cá do posto ofertado, como mínimo e do departamento de servizos sociais • Secretario/a: o secretario da corporación, ou un/unha funcionario/a ou persoal laboral desta en quen delegue, con voz pero sen voto. • Vogais: - Un/unha traballador/a do servizo de obras e servizos - Un traballador/a do departamento de servizos sociais Por cada membro do tribunal nomearase un suplente, podendo actuar indistintamente titulares ou suplentes Rematado o proceso selectivo, o Tribunal levantará acta na que se farán constar as puntuacións obtidas por cada aspirante ordenadas de maior a menor puntuación, e que incluirá unha proposta de elección e unha lista de reserva co resto de aspirantes que non foron seleccionados/as. A proposta do grupo mixto elevarase a Alcaldía- Presidencia, para a resolución do expediente de selección, mediante decreto, que será publicado no taboleiro de anuncios do Concello. O Tribunal elevará unha proposta de contratación ao alcalde do Concello, a favor dos/as aspirantes que obtivesen a valoración máis alta. Aprobada por decreto da Alcaldía a proposta do Tribunal, notificaráselles ás persoas interesadas, para que subscriban o contrato laboral. O Tribunal queda facultado para resolver cantas dúbidas e incidencias poidan xurdir no desenvolvemento deste proceso selectivo en todo o non previsto nos criterios de selección, así como para a interpretación destes. A presente convocatoria e as bases, estarán expostas no taboleiro de anuncios do Concello de Carnota e publicaranse no BOP.1. Valoración currículo por formación: total 2 puntos. Cursos relacionados co posto de traballo: - Cursos de ata 20 horas 0,20 puntos por cada un - Cursos de 21 a 50 horas 0.50 puntos por cada un - Cursos de máis de 50 horas 0,75 puntos por cada un 2. Valoración por experiencia profesional: total 7 puntos. - Servizos prestados en calquera Administración pública, en postos de traballo da mesma categoría e igual ou similar cometido funcional ao que se aspira das mesmas ou similares características que as do posto ao que se opta: 0,50 puntos por cada 2 meses ou fracción superior a 1 mes. - Servizos prestados na empresa privada, en postos de traballo das mesmas características ou similares que as do posto ao que se opta: 0,20 puntos por cada 2 meses ou fracción superior a 1 mes.3. Entrevista persoal: total 1 punto. A entrevista irá dirixida a apreciar a adecuación entre os méritos dos aspirantes e o perfil do posto de traballo, así como a situación socio- familiar e as barreiras á inserción laboral. Servirá igualmente para valorar os coñecementos sobre as funcións do posto e o coñecemento do entorno do Concello de Carnota. Carnota, 14 de abril de 2015 O alcalde Ramón Noceda Caamaño